དེ་ལ་གསལ་སྒྲོན་གྱིསངས་མ་ཤི་བར་དུ་སྒུག་སྡོད་ངེས་ཡིནཟེར།ཁོས་དེ་ནི་ཁོ་མོས་སྣང་མེད་དུ་བཞག་པའི་ཁ་དན་ཙམ་ཡིན་ངེས་ཏེ།དེ་ལྟ་བུའི་ཁ་དན་གྱི་མཆོད་མེ་ནི་དུས་ཚོད་ཀྱི་རླུང་ཁར་བཞག་པ་ཙམ་གྱིས་མེ་ལྕེ་གཞིལ་འགྲོ་བར་སྙམ།ཡིན་ན་ཡང་།གསལ་སྒྲོན་གྱིས་མཆོད་མེ་དེ་ལྟར་སྦར་ནས་མི་ལོ་འཁོར་མོ་བདུན་ཙམ་འགོར་སོང་།ཁོ་མོས་མ་གཞིར་དངོས་གནས་མ་ཤི་བར་དུ་ཁོར་སྒུག་ངེས་སམ།ཁོར་རང་ཉིད་དེ་མ་ཐག་གཤོག་པ་ཞིག་ཐོགས་ཏེ་མར་ནང་ལུང་བར་འཕུར་འགྲོ་རྒྱུའི་སེམས་འདུན་འགོག་ཏུ་མེད་པ་ཞིག་བྱུང་།ཁོ་ཕྱིར་རང་ཉིད་སྡོད་སའི་ཁང་མིག་དེར་ལོག་ཅིང་།དེ་མ་ཐག་ཕྱིར་ལོག་རྒྱུའི་གྲ་སྒྲིག་བྱས།